stanford-oval/wikipedia huggingface dataset:
Brent Sutter
Ura

Ennen NHL-uraansa Sutter pelasi juniorina WHL:n Lethbridge Broncosissa vuosina 1979–1982. New York Islanders varasi Sutterin vuoden 1980 NHL:n varaustilaisuudessa ensimmäisellä kierroksella varausvuorolla 17.
Sutter pelasi ensimmäiset pelinsä NHL:ssä kaudella 1980–1981, jolloin hän teki Islandersissa kolmessa runkosarjan ottelussa tehopisteet 2+2=4. Seuraavalla kaudella Sutter vakiinnutti paikkansa NHL:ssä tekemällä runkosarjassa 43 ottelussa tehopisteet 21+22=43.
Sutter pelasi Islandersissa 12 kautta ja voitti tänä aikana yhdessä veljensä Duanen kanssa Stanley Cupin vuosina 1982 ja 1983.
Kesken kauden 1991-1992 Sutter kaupattiin Chicago Blackhawksiin yhdessä Brad Lauerin kanssa vaihdossa Adam Creightoniin ja Steve Thomasiin. Sutter pelasi Chicagossa seitsemän kautta vuosina 1991–1998 ennen kuin lopetti uransa vuonna 1998.
Peliuran jälkeen Sutter siirtyi valmentajaksi. Kaudet 1999–2007 hän valmensi omistamaansa joukkuetta Red Deer Rebelsia WHL:ssä. Sutter toimi kaudet 2007–2009 NHL:ssä New Jersey Devilsin päävalmentajana. Hän jätti tehtävänsä kauden 2008–2009 jälkeen perhesyihin vedoten. Vain kaksi viikkoa eroilmoituksensa jälkeen Sutter teki sopimuksen Calgary Flamesin kanssa ja toimii kaudella 2009–2010 joukkueen päävalmentajana.
Sutterilla on vaimonsa Connien kanssa kolme lasta, pojat Brandon ja Merrick sekä tytär Brooke.
Dick Smith

Richard Emerson Smith vuonna 2009
Richard Emerson "Dick" Smith (26. kesäkuuta 1922 New York – 30. heinäkuuta 2014 Los Angeles, Kalifornia) oli yhdysvaltalainen Oscar-palkittu maskeeraaja.
Smith opiskeli Yalen yliopistossa pääaineenaan eläintiede. Viimeisenä opiskeluvuotenaan hän omistautui teatterimaskeeraukselle ja aloitti työskentelyn Yalen teatteriryhmässä. Vuosina 1945–1959 hän työskenteli NBC:n päämaskeeraajana. Smith ja Paul LeBlanc saivat parhaan maskeerauksen Oscar-palkinnon vuoden 1984 elokuvasta Amadeus. Vuonna 2012 Smith sai Oscar-kunniapalkinnon.
Aiheesta muualla

Dick Smith Internet Movie Databasessa. (englanniksi)
Brian Wellman

| Mitalit> Maa:   Bermuda.Miesten yleisurheilu.MM-kilpailut  | Mitalit> Maa:   Bermuda.Miesten yleisurheilu.MM-kilpailut  | Mitalit> Maa:   Bermuda.Miesten yleisurheilu.MM-kilpailut  | Maa:   Bermuda> Miesten yleisurheilu. |
| --- | --- | --- | --- |
|  Hopeaa | Göteborg 1995 | kolmiloikka |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Barcelona 1995 | kolmiloikka |  |
|  Pronssia | Toronto 1993 | kolmiloikka |  |
Brian Wellman (s. 8. syyskuuta 1967 Bermuda) on bermudalainen entinen kolmiloikkaaja.
Vuonna 1991 Wellman voitti universiadien kolmiloikkakilpailun. 1993 Toronton MM-hallikisoissa hän saavutti pronssia samoin kuin vuonna 1994 Kansainyhteisön kisoissa. 1995 Barcelonan MM-hallikisoissa hän voitti maailmanmestaruuskultaa uudella kisaennätystuloksella 17,72. Göteborgin MM-kisoissa 1995 Wellman hyppäsi toiseksi tuloksella 17,62. Kilpailun voitti Jonathan Edwards maailmanennätystuloksella 18,29. Wellman jatkoi hyppäämistä kansainvälisellä huipputasolla vielä uuden vuosituhannen puolelle ja selviytyi usein arvokisojen loppukilpailuun saakka. Vielä 2001 Edmontonin MM-kisoissa hän oli kuudes.
Wellman on 175 senttimetriä pitkä ja painaa 72,5 kilogrammaa. Hänen kolmiloikkaennätyksensä on 17,62 vuodelta 1995 ja pituushyppyennätys 7,61 metriä vuodelta 1994.
Blacklite District

| Blacklite District |
| --- | --- |
 BD NYC:ssä vuonna 2013
Tiedot
Toiminnassa:  2002–
Tyylilaji:  rock, alternative, elektroninen rock, pop
Kotipaikka:   Spearfish, South Dakota, Yhdysvallat
Laulukieli:  englanti
Jäsenet:  Kyle Pfeiffer   Roman James   DJ Rob Rose  
Entiset jäsenet:  Chauncey Kochel   Graham Spillman   Chris Mardini  
Levy-yhtiö:  Silent Majority Group Warner Music Group AK19 Entertainment
Infobox OKNimi-testi OK: 
Blacklite District (tunnetaan myös nimellä BLD) on yhdysvaltalainen elektroninen rockyhtye, joka perustettiin vuonna 2002. Yhtye on saavuttanut suosiota lähinnä Pohjois-Amerikassa, jossa se on saavuttanut listahittejä Billboard-listalla.
Jäsenet

Kyle Pfeiffer – laulu, kitara, koskettimet (2002–)
Roman James – laulu, kitara, basso (2002–)
DJ Rob Rose – DJ, samplet (2016–)
Chauncey Kochel – basso (2011–2012)
Graham Spillman – rummut, laulu (2011–2012)
Chris Mardini – kiertuerumpali (2013–2014)
Diskografia > Albumit

Worldwide Controversy (2014)
To Whom It May Concer (2016)
Instant Gratification (2017)
Through The Ages (2018)
Souled Out (2019)
Diskografia > Singlet

”Take Me to the Grave” (2013)
”With Me Now (2014)
”We Are the Danger” (2016)
”The Struggle” (2016)
”Broken Souls” (2016)
”Living in a Nightmare” (2017)
”Lights Out (2017)
Aiheesta muualla

Blacklite District Discogsissa. (englanniksi)
FB-sivu
Twitter-sivu
Deering (Alaska)

| Deering |
| --- | --- |
 Deeringin rakennuksia

Valtio:  Yhdysvallat
Osavaltio:  Alaska
Piirikunta:  Luoteis-Arktis
Pinta-ala:  
 – Kokonaispinta-ala:  13,26 km²
Korkeus:  2 m
Väkiluku (2000):  136
 – Väestötiheys:  10,3 as./km²
Infobox OKVirheellinen NIMI-arvo: 
Deering on kylä Alaskassa Sewardin niemimaalla paikalla, jossa Inmachuk-joki kohtaa Kotzebuensalmen. Kylä on noin 100 metriä leveällä ja 800 metriä pitkällä hiekkaniemekkeellä. Se sijaitsee 92 kilometriä lounaaseen Kotzebuesta.
Kylä perustettiin vuonna 1901 tarvikeasemaksi kullankaivajille. Nimensä se sai luultavasti "Abbie M. Deering"-nimisen purjealuksen mukaan. Sitä ennen lähellä oli sijainnut Inmachukmiut-niminen eskimokylä. Vuonna 1970 Deering sai toisen luokan kaupunkioikeudet.
Vuoden 2018 väestönlaskennan mukaan kylässä asui 168 ihmistä. Näistä 92 % oli Amerikan alkuperäisasukkaita (pääosin inupiatteja).
Aiheesta muualla

Maniilaq Associationin www-sivu Deeringistä (Arkistoitu – Internet Archive)
http://www.fallingrain.com/world/US/2/Deering.html
Decade of Darkness

| Decade of Darkness Before the Dawn |
| --- | --- | --- |

EP-levyn tiedot
 Julkaistu: 31. maaliskuuta 2010
 Tyylilaji: goottimetalli, melodinen death metal
 Kesto: 26.10
 Levy-yhtiö: Stay Heavy Records
Listasijoitukset
  Suomen virallinen lista: 1.
Before the Dawnin muut julkaisut
| Soundscape of Silence 2008 | Decade of Darkness 2010 | Deathstar Rising 2011 |
Decade of Darkness on suomalaisen metalliyhtyeen Before the Dawnin EP-levy. Se julkaistiin vuonna 2010 levymerkillä Stay Heavy Records.
Albumi nousi Suomen virallisen singlelistan sijalle 1.
Kappaleet

Decade of Darkness – 4.20
End of Days – 3.57
Insomnia – 3.25
Painless – 2.51
Painless (live) – 3.11
Deadsong (live) – 4.02
Deadsong (Symphony Version) – 4.24
Arvostelut

Imperiumi: 7/10
Aiheesta muualla

Decade of Darkness Discogsissa. (englanniksi)
Albumi Decade of Darkness Encyclopaedia Metallum -sivustolla (englanniksi)
Copernicus-ohjelma

Copernicuksen logo.
Copernicus-ohjelma (aiemmin Global Monitoring for Environment and Security eli GMES) on Euroopan unionin, jäsenvaltioiden ja Euroopan avaruusjärjestön (ESAn) yhteinen ympäristötiedon palveluverkosto. Se on tarkoitettu muun muassa EU:ta koskevan ympäristötiedon keräämiseen, ympäristönsuojeluun, hätätilojen hallintaan ja meriympäristön valvontaan EU:n sisä- ja ulkopuolella.
Copernicus-ohjelma jakautuu avaruuskomponenttiin, palvelukomponenttiin ja in situ -komponenttiin. Avaruuskomponenttiin kuuluvat Euroopan komission ja ESAn yhdessä rahoittamat Sentinel-sarjan kaukokartoitussatelliitit. Palvelukomponentissa tuotetaan tietoa loppukäyttäjille kuuden pääteeman välityksellä, joita edustavat esimerkiksi meriympäristön, maaympäristön ja ilmakehän seurantapalvelut. In situ -komponentti sisältää maan pinnalta tehdyt ympäristöhavainnot, joita Copernicus-ohjelma yhdistää kaukokartoitusaineistoon.
Historia

Vuonna 1998 Euroopan komissio ja eurooppalaiset avaruustekniikan toimijat antoivat julistuksen (Bavenon manifesti), jossa ne sitoutuivat kehittämään yhteisiä avaruuspohjaisia ympäristöntarkkailupalveluita. Euroopan maanseurantaohjelma GMES (aluksi Global Monitoring for Environmental Security, myöhemmin Global Monitoring for Environment and Security) perustettiin Euroopan parlamentin ja neuvoston asetuksella numero 911/2010. Marraskuussa 2010 GMES:ästä tuli EU:n kaukokartoitusohjelma, jolla voi rahoittaa jatkuvaa toimintaa, eikä vain tutkimus- ja kehitystoimia. Ensimmäiselle kolmelle vuodelle budjetti oli 107 miljoonaa euroa.
Vuonna 2013 ohjelman nimeksi vaihtui Copernicus puolalaisen tähtitieteilijän Nikolai Kopernikuksen kunniaksi ja siksi, että Copernicus-nimeä pidettiin käyttökelpoisempana julkisen viestinnän kannalta. Operatiivisen vaiheen alussa hankkeelle myönnettiin vuosille 2014–2020 yhteensä 3 786 miljoonan euron budjetti. Vuoden 2014 alusta alkaen kyseiset verkostot alkavat toimia pysyvinä organisaatioina. Ne käsittelevät satelliittien ja muuten kerättävän maapallon, merien ja ilmakehän tilaa ja turvallisuutta koskettavan
mittausdatan.
Copernicuksen tavoite

Copernicus-ohjelman perustavassa Euroopan parlamentin ja neuvoston asetuksessa on määritelty ohjelmalle yleis- ja erityistavoitteita. Ohjelman yleistavoitteita ovat esimerkiksi ympäristönsuojelun ja pelastusviranomaisten toiminnan tukeminen, satelliitti- ja in situ -aineistojen käytön edistäminen, eurooppalaisen avaruusteollisuuden ja avaruuspalveluiden kehittäminen ja unionin ja päätöstentekoelinten riippumaton tiedonsaanti. Ohjelman erityistavoitteita ovat pitkän aikavälin tiedonsaanti, itsenäinen eurooppalainen maanseurantakapasiteetti ja kestävä ja luotettava pääsy Copernicuksen puitteissa tuotettuihin tietoihin. Lähtökohtana ohjelmassa on, että kaikki sen puitteissa tuotettu tieto on saatavissa avoimesti ja maksuttomasti.
Copernicus on maailman suurin satelliittidatan tuottaja, ja sen kautta tuotetaan 12 teratavua satelliittidataa päivässä.
Pääteemat

Copernicuksen palvelut keskittyvät kuuteen pääteemaan, jotka ovat ilmakehä, ilmastonmuutos, maakartoitus, meriympäristö, turvallisuus ja hätätilanteet.
Ilmakehän seurantapalvelu tutkii esimerkiksi ilmakehän kemiallista koostumusta, otsonikerrosta, auringonsäteilyä sekä ilmastopakotteiden toimintaa. Sen vetäjätaho on Euroopan keskipitkien sääennusteiden keskus (ECMWF, Yhdistynyt kuningaskunta). Verkoston operatiivinen toiminta alkoi vuonna 2015.
Ilmastonmuutosta koskevan palvelun tehtävä on tarjota tietoa Euroopan ja maailman ilmastosta. Sen vetäjätaho on Euroopan keskipitkien sääennusteiden keskus (ECMWF). Verkoston operatiivinen toiminta alkoi vuonna 2017. Ilmakehän seurantapalvelun ja ilmastonmuutosta koskevan palvelun budjetti vuosille 2014–2020 on yhteensä 291 miljoonaa euroa.
Maakartoituspalvelu tutkii maankäytön muutosta ja maapeitettä. Sen vetäjätaho on Euroopan ympäristövirasto (EEA).
Meriympäristön seurantapalvelu tutkii esimerkiksi merialueiden ennusteita, meriluonnonvaroja ja rannikko- ja meriympäristöä. Sen vetäjä on Mercator-Océan International (Ranska). Verkoston operatiivinen toiminta alkoi vuonna 2015. Toiminnan budjetti vuosille 2014–2020 on 144 miljoonaa euroa.
Turvallisuuspalvelu keskittyy rajavalvontaan, merivalvontaan ja EU:n kansainvälisen toiminnan tukemiseen. Rajavalvontakomponentin toteuttaa Euroopan raja- ja merivartiovirasto (Frontex).
Hätätilanteiden hallintapalvelu tarjoaa aineistoa pelastusviranomaisille ja toteuttaa esimerkiksi tulvien, metsäpalojen ja kuivuuden varhaisvaroitusjärjestelmän. Teemaa johtaa DG Joint Research Centre (JRC), EU:n yhteinen tutkimuskeskus Italiassa.
Satelliitit

ESAn ja EU:n yhteisrahoitteiset viisi satelliittiprojektia kantavat nimeä Sentinel (suom. vartiosotilas). Tämä termi, kuten esimerkiksi nimet (LISA) Pathfinder (suom. suunnistaja) ja (Aurora) Flagship (suom. lippulaiva), ovat ESAn 2000-luvun alussa valitsemia termejä missioilleen, jotka on suoraan kopioitu suoraan yhdysvaltalaisesta avaruuspoliittisesta sanastosta, joka puolestaan on lainannut Yhdysvaltain 1800-luvun maaseutuun ja myöhempiin sotiin liittyviä avainsanoja.kenen mukaan?
Satelliitteja ei ole tarkoitus tehdä yksin kappalein vaan synnyttää satelliittiperhe, jossa samankaltaisia mutta aika ajoin uudistettuja satelliitteja valmistetaan vuosikymmenien ajan. Tällöin niiden tehtävä ei enää ole tehdä tieteellistä tutkimusta vaan tuottaa operatiivista seurantaa, jossa aineistonsaannin jatkuvuus on turvattu pitkällä aikavälillä.
ESA ja EU toteuttavat kuusi Sentinel-satelliittimissiota vuosina 2014–2030. Vuoden 2020 alkuun mennessä satelliiteista oli laukaistu seitsemän (Sentinel-1A/B, Sentinel-2A/B, Sentinel-3A/B, Sentinel-5P), joista kaksi on tutkasatelliitteja ja viisi optisia satelliitteja. Valmiissa satelliittikonstellaatiossa on noin 30 satelliittia.
Aiheesta muualla

EU säädös kaukokartoitusohjelmasta[vanhentunut linkki]
Euroopan unionin GMES-ohjelmakuvaus
GMES sivusto (Arkistoitu – Internet Archive)
GMES perusdokumentteja (Arkistoitu – Internet Archive)
ESAn GMES-sivusto
Europan komission GMES-sivusto
Euroopan komission kuudennen puiteohjelman GMES ja muut projektit
Astrium-yrityksen Sentinel-sivu (Arkistoitu – Internet Archive)
ESAn Sentinel-2 kuvausdokumentti
Sata vuotta Itämeren jääkarttoja – hyötytietoa lähes reaaliajassa
Copernicus-ohjelman avaruuskomponenttiin kuuluvan Sentinel-2-satelliitin pienoismalli.
Compal

| Compal Electronics, Inc>  |
| --- | --- |

Yritysmuoto:  pörssiyhtiö TSE: 2324
Perustettu:  1. kesäkuuta 1984   Taipei, Taiwan
Avainhenkilöt:  Rock Hsu (puheenjohtaja)   Ray Chen (presidentti & toimitusjohtaja)
Kotipaikka:  Neihu, Taipei, Taiwan
Toimiala:  atk-laitteet   elektroniikka
Tuotteet:  kannettavat tietokoneet, kämmentietokoneet, televisiot
Nettotulos:  26,34 miljardia $ (2015)
Henkilöstö:  maailmanlaajuisesti yli 43 000
Kotisivu:  www.compal.com
Infobox OKVirheellinen NIMI-arvo: 
Compal Electronicsin pääkonttori Neihussa, Taipeissa
Compal Electronics (kiin. 仁寶 電腦 工業 股份有限公司), lyhemmin Compal, on taiwanilainen elektroniikkateollisuuden sopimusvalmistaja, joka valmistaa kannettavia tietokoneita, näyttöjä ja televisioita eri asiakkaille eri puolilla maailmaa, kuten Acerille, Lenovolle, Dellille, Toshiballe, Hewlett-Packardille ja Fujitsulle. Compal on ollut Nokian sopimusvalmistaja ja se on valmistanut muun muassa Lumia 800 -puhelinta.
Compal on maailman toiseksi suurin Quanta Computer -puhelimen sopimusvalmistaja, joka toimitti yli 48 miljoonaa kannettavaa vuonna 2010.
Yhteenveto

Compal on suunnitellut ja tehnyt kannettavia tietokoneita kaikille tärkeimmille brändeille sekä räätälöidyille rakentajille yli 22 vuoden ajan. Yritys on listattu Taiwanin pörssissä. Vuonna 2017 yrityksen tulot olivat 24 miljardia USD dollaria , ja niiden kokonaistyövoima oli 64 000. Yhtiön pääkonttori sijaitsee Taipeissa, Taiwanissa, ja sen toimistot sijaitsevat Kiinassa, Etelä-Koreassa, Isossa-Britanniassa ja Yhdysvalloissa. Compalin tärkein tuotantolaitos sijaitsee Kunshanissa Kiinassa. [lähde? ]
Compal on maailman toiseksi suurin tietokonevalmistaja, Quanta Computer -yrityksen jälkeen. Se on yksi Intelin Common Building Block -aloitteiden tärkeimmistä kannattajista. [lähde? ]selvennä
Historia

Compal perustettiin kesäkuussa 1984. Se julkaistiin huhtikuussa 1990.selvennä
Syyskuussa 2011 Compal ilmoitti muodostavansa yhteisyrityksen Lenovon kanssa valmistaakseen kannettavia tietokoneita Kiinassa. Venture-yhtiön odotettiin alkavan tuottaa kannettavia tietokoneita vuoden 2012 loppuun mennessä. [lähde? ]
Toshiba ilmoitti tammikuussa 2015, että voimakkaan hintakilpailun vuoksi se aikoo lopettaa televisioiden myynnin Yhdysvalloissa ja sen sijaan lisensoi Toshiba TV -tuotemerkin Compalille.
CCI

Compalin tytäryhtiö Compal Communications (CGI) on merkittävä matkapuhelinten valmistaja. Puhelimet valmistetaan useilla tuotemerkeillä. Vuonna 2006 CCI tuotti 68,8 miljoonaa matkapuhelinta ja oli maailman suurin matkapuhelinverkko. CCI:n suurin asiakas oli Motorola. Vuosittain Motorolan volyymit ovat vähentyneet, ja CCI:n volyymit ovat seuranneet. Vuonna 2007 volyymi oli 48,7 miljoonaa.
Aiheesta muualla

Kuvia tai muita tiedostoja aiheesta Compal Wikimedia Commonsissa
Yrityksen verkkosivusto (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Compal Electronics
CCI HQ
Käännös suomeksi
Blutsabbath

| Blutsabbath Belphegor |
| --- | --- | --- |

Studioalbumin tiedot
 Julkaistu: syyskuu, 1997
 Tyylilaji: death metal   black metal
 Kesto: 35.57
 Levy-yhtiö: Last Episode Records
Belphegorin muut julkaisut
| The Last Supper 1995 | Blutsabbath 1997 | Necrodaemon Terrorsathan 2000 |
Blutsabbath on Belphegorin toinen täyspitkä albumi. Albumilla Belphegorin musiikkiin lisättiin enemmän black metallia, sekä yhtyeen logokin ja aiheet muuttuivat enemmän antikristillisemmäksi. Vuonna 2001 levy julkaistiin The Last Supperin kanssa kaksoislevynä extraäänitteiden kera.
Kappaleet

Abschwörung – 3.40
Blackest Ecstasy – 4.07
Purity Through Fire – 3.07
Behind the Black Moon – 3.03
Blutsabbath – 5.58
No Resurrection – 3.48
The Requiem of Hell – 4.14
Untergang der Gekreuzigten – 3.03
Path of Sin – 4.57
Aiheesta muualla

Blutsabbath Discogsissa. (englanniksi)
Albumi Blutsabbath Encyclopaedia Metallum -sivustolla (englanniksi)
Brian Trenchard-Smith

Brian Trenchard-Smith Karlovy Varyn elokuvajuhlilla vuonna 2010.
Brian Trenchard-Smith (s. 1946) on brittiläinen elokuva- ja televisio-ohjaaja, tuottaja, käsikirjoittaja ja näyttelijä. Hän on ohjannut yhteensä 42 elokuvaa tai televisiosarjaa. Hän on tunnettu töistään kauhu- ja toimintaelokuvien genressä 1970- ja 1980-luvulla. Hänen elokuvansa Turkey Shoot vuodelta 1982 on yksi Quentin Tarantinon suosikkielokuvista.
Aiheesta muualla

Brian Trenchard-Smith Internet Movie Databasessa. (englanniksi)
Haastattelu Urban Cinefilessa (Arkistoitu – Internet Archive) (englanniksi)
Dalby (Kemiö)

Dalby on kylä Kemiönsaaren kunnassa Varsinais-Suomessa. Dalby sijaitsee kunnan itärajalla Strömman kanavan kupeessa.
Dalbyhyn perustettiin lasitehdas 1860-luvulla, jota seurasivat mylly ja saha 1870-luvulla. Kylä kasvoi voimakkaasti, joten Dalby sai oman koulun, kaupan ja postin. Dalbyhin perustettiin myös sementtitehdas 1920-luvulla, joka sai hiekkavaransa kylän läpi kulevasta harjusta. Kylän ydinalue jaettiin kahtia ja useita taloja piti purkaa, kun Strömman kanavan uusi laajempi väylä rakennettiin Dalbyn halki 1960-luvun aikana.
1970-luvulla Dalby alkoi hiljetä. Ensin lopetti saha, sitten mylly ja lopulta koulu. Kylän väkiluku kääntyi laskuun työväestön muuttaessa muualle. 2000-luvun alussa on tehty toimenpiteitä kyläilmeen parantamiseksi. Lakkautettujen lasi- ja sementtitehtaiden kohdalla harju muokattiin uudelleen ja meren rantaan perustettiin hotelli. Hotelli Strandvik lopetti toimintansa muutaman vuoden jälkeen ja sen tilat muutettiin tukiasunnoiksi.
Aiheesta muualla

Strömma-Dahlbyn kyläyhdistys
Dalanzadgad

| Dalanzadgad (Даланзадгад) |
| --- | --- |

 Koordinaatit: 43°34′12″N, 104°25′33″E 
Valtio:  Mongolia
Provinssi:  Ömnögovi
Korkeus:  1 470 m
Väkiluku (2018)  (arvio):  25 998
Aikavyöhyke:  UTC+8
Infobox OKVirheellinen NIMI-arvo: 
Dalanzadgad (mong. Даланзадгад) on Ömnögovin provinssin pääkaupunki Mongoliassa. Se sijaitsee 540 kilometrin päässä etelään pääkaupunki Ulan Batorista. Vuoden 2018 arvion mukaan siellä asui 25 998 asukasta
Kaupungissa toimii Dalanzadgadin lentoasema, jossa on maan toiseksi pisin kiitotie.
Aiheesta muualla

Kuvia tai muita tiedostoja aiheesta Dalanzadgad Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dalanzadgad
Käännös suomeksi
Diksi

| Diksi Дикси |
| --- | --- |

Yritysmuoto:  PAO
Osake:  MCX: DIXY
ISIN:  RU000A0JP7H1
Perustettu:  1992
Toimitusjohtaja:  Sergei Beljakov
Puheenjohtaja:  Igor Kesaev
Kotipaikka:  Moskova, Venäjä
Toimiala:  vähittäiskauppa
Liikevaihto:   282,8 mrd. RUB (2017)
Liikevoitto:   1,9 mrd. RUB (2017)
Nettotulos:   –6,0 mrd. RUB (2017)
Omistaja:  Dixy Holding Ltd (51,3 %)
Kotisivu:  www.dixygroup.com
Infobox OKVirheellinen NIMI-arvo: 
Diksi (ven. ПАО ДИКСИ Групп, PAO Diksi Grupp) on vuonna 1992 alun perin tukkukaupan toimijaksi perustettu, sittemmin Venäjän kolmanneksi suurimmaksi vähittäiskauppaketjuksi kasvanut yrityskonserni. Yhtiön pääkonttori sijaitsee Moskovassa.
Diksin osake-enemmistö on Kyprokselle rekisteröidyllä Dixy Holding Limited -yhtiöllä (51,3 % osakkeista 31.12.2017), mitä kautta Diksin lopullinen määräysvalta on sen hallituksen puheenjohtajalla Igor Kesaeville.
Liiketoiminta

Yhtiö kertoo saavuttaneensa vuonna 2011 osin yrityskaupan seurauksena aseman maan kolmanneksi suurimpana vähittäiskauppaketjuna niin liikevaihdon, myymälöiden lukumäärän kuin kauppojen alueellisen jakaumankin perusteella. Yhtiöryppään suurimmat kauppaliikkeiden nimet ovat Diksi, Viktorija (supermarketit), Megamart (hypermarketit) ja SM. Yhtiön osakkeella käydään kauppaa Moskovan pörssissä (MICEX-RTS).
Diksi arvioi vuoden 2012 katsauksessaan vähittäismyynnin vuotuiseksi kokonaismääräksi Venäjällä 695 miljardia Yhdysvaltain dollaria. Ruoan vähittäiskaupassa, jossa yhtiö erityisesti toimii, Venäjän markkinat (noin 286 miljardia USD) ovat Euroopan toiseksi suurimmat Ranskan markkinoiden jälkeen ja hieman Britannian, Italian ja Saksan markkinoita suuremmat.
Yhtiöllä oli vuonna 2012 kaikkiaan 1 499 vähittäiskauppaa Venäjällä. Ketjun kauppaliikkeet ovat keskittyneet vahvasti tietyille aluille. Myymälöistä noin puolet sijaitsee Moskovassa (21 %) tai Moskovan alueella (28 %), runsaasti kauppoja on myös Pietarissa (10 %) ja Kaliningradin alueella (8 %). Nämä ovat tulotasoltaan maan keskiatrvoa korkeampia alueita. Vaikka myymälöiden määrässä Diksi-ryhmä on maan 3. suurin ketju Magnitin ja X5:n jälkeen, liikevaihdossa kauppaketju jäi yhtiön oman arvion mukaan 5. sijalle.
Kuvia

Diksin lähikauppa Rjazanissa.
Diksin lähikauppa Moskovan alueen Tähtikaupungissa.
Kauppa Pietarin Udelnajan kaupunginosan ympäristössä.
Aiheesta muualla

Wikimedia Commonsissa on kuvia tai muita tiedostoja aiheesta .
Dixy Group (englanniksi, venäjäksi)
Diksi (venäjäksi)
Delilah

Delilah voi tarkoittaa seuraavia:
Delila (suom. Delila), raamatullinen henkilö
Delilah, puheensalauslaite 1940-luvulta
”Delilah” Barry ja Sylvan Whittingham Masonin sanoittama sekä Leslie Reedin säveltämä ja alun perin Tom Jonesin esittämä kappale, jonka sanoitti suomeksi Pertti Reponen
Tapani Kansan albumi vuodelta 1995
Delilah, Tom Jonesin albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Delilah”, voi hakea sivunnimihaulla, laajalla sivunnimihaulla tai tekstihaulla.
Dalarön kirkko

| Dalarön kirkko Dalarö kyrka |
| --- | --- |

Kirkkokunta:  Ruotsin kirkko
Hiippakunta:  Tukholman hiippakunta
Seurakunta:  Dalarö-Ornö-Utö församling
Lisää rakennusartikkeleitaArkkitehtuurin teemasivulla
Dalarön kirkko (ruots. Dalarö kyrka) on kirkkorakennus Haningen kunnassa Ruotsissa. Kirkon rakentaminen on ajoitettu vuosien 1649 ja 1652 välille.
1780-luvulle asti rakennus oli suorakulmainen harjakattoinen hirsirakennus, jossa oli sakaristo pohjoisosassa. Kirkkoa korjattiin vuosina 1786-1787, jolloin seiniä korotettiin ja ne päällystettiin laudalla, katon muoto uusittiin sekä tehtiin muutoksia sisätiloissa. Seurakunta sai lahjoituksen 1780-luvulla uutta kirkkoa varten. Lahjoittaja Carl Christian Gyldenerin kuoleman jälkeen tehtiin päätös, että uuden kirkon sijasta tehdään perusteellinen remontti, joka sitten antoi rakennukselle sen muodon ja ulkonäön, joka sillä nykyisinkin on.
Viimeisimmässä, vuonna 1936 tehdyssä restauroinnissa arkkitehti Einar Lundbergin ajatuksena oli vahvistaa 1780-luvun luonnetta rakennuksessa.
Aiheesta muualla

Kuvia tai muita tiedostoja aiheesta Dalarön kirkko Wikimedia Commonsissa
Bebyggelseregistret (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Dalarö kyrka
Käännös suomeksi